На основу члана 32.став 1. тачка 15. Закона о локалној самоуправи („Службени гласник РС“, број 129/07 ,83/14, 101/16 и 47/18), члана 33. став1. Закона о јавном дугу („Службени гласник РС“ број 61/05, 107/09, 78/11 и 68/15) и члана 37.став1.тачка 28. Статута општине Инђија („Службени лист општине Инђија“ број 9/13-пречишћен текст и 7/18),

 Скупштина општине Инђија, на седници одржаној дана 20.јула 2018.године, донела је

**ОДЛУКУ**

**О ИЗМЕНАМА ОДЛУКЕ О ЗАДУЖИВАЊУ ОПШТИНЕ ИНЂИЈА**

 **Члан 1.**

 У Одлуци о задуживању општине Инђија („Службени лист општине Инђија“, број 12/18),члан 4. мења се и гласи:

 „ Овлашћује се Председник општине, да објави Јавни позив за подношење понуда са условима прикупљања понуда за финансирање капиталних инвестиционих расхода и образује Комисију која ће спровести поступак по Јавном позиву.“

 **Члан 2.**

 Члан 5. мења се и гласи:

 „Овлашћује се Председник општине да након достављеног извештаја од стране Комисије из члана 4. ове Одлуке, са најповољнијим повериоцем-пословном банком, закључи Уговор о задуживању општине Инђија.“

 **Члан 3.**

 Ова Одлука ступа на снагу наредног дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:40-1127/2018-I Председник,

Дана,20.јула 2018.године

И н ђ и ј а Милан Предојевић

 **Образложење**

Правни основ за доношење Одлуке оизменама Одлуке о задуживању општине Инђија, садржан је у члану 32.став 1. тачка 15. Закона о локалној самоуправи („Службени гласник РС“, број 129/07, 83/14, 101/16 и 47/18), члану 33. став 1. Закона о јавном дугу („Службени гласник РС“ број 61/05, 107/09, 78/11 и 68/15) и члану 37.став1.тачка 28. Статута општине Инђија („Службени лист општине Инђија“ број 9/13-пречишћен текст и 77/18).

Чланом32.став 1. тачка 15. Закона о локалној самоуправи, регулисано је да Скупштина општине доноси акт о јавном задуживању општине, у складу са законом којим се уређује јавни дуг, а иста одредба садржана је у члану 37.став1.тачка 28. Статута општине Инђија.

Чланом 33. став 1. Закона о јавном дугу, регулисано је да одлуку о задуживању локалне власти доноси надлежан орган локалне власти, по претходно прибављеном мишљењу Министарства.

Скупштина општине Инђија је на седници одржаној дана 18. јуна 2018. године донела Одлуку о задуживању општине Инђија која је објављена у „Службеном листу општине Инђија“ број 12/18.

Како се у складу са чланом 7.став1. тачка 13. Закона о јавним набавкама („Службени гласник РС“ број 124/12, 14/15 и 68/15), на услуге кредита без обзира да ли су у вези са продајом, куповином или преносом хартија од вредности или других финансијских инструмената, Закон о јавним набавкама не примењије, неопходно је извршити измену члана 4. Одлуке о задуживању општине Инђија, којим је предвиђено покретање поступка јавне набавке.

У конкретном случају кредитног задуживања општине Инђија, приступа се спровођењу поступка Јавног позива, те у том смислу се предлажу измене члана Одлуке о задуживању Општине Инђија.4 и 5.

С обзиром на изнето, предлаже се Скупштини општине, да Одлуку о изменама Одлуке о задуживању општине Инђија, усвоји у тексту како је дат у материјалу.

 Општинска управа општине Инђија